Amasambililo 5
Busuma Nshi Mukasanga mu Kulongana na Ifwe?
Abantu abengi balileka ukuya ku mapepo pantu bashimapepo tababafwa ukwishiba ifyaba mu Baibolo, kabili tababasansamusha. Lelo cinshi mufwile ukulalonganina ne Nte sha kwa Yehova? Busuma nshi bwaba mu kusangwa ku kulongana?
Mukalaba na bantu abatemwana kabili ababika amano kuli bambi. Abena Kristu ba kubalilapo balelongana capamo mu filonganino. Ne co balelonganina, kupepa Lesa, ukusambilila Baibolo, no kukoseleshanya. (AbaHebere 10:24, 25) Balemona Abena Kristu banabo ukuti fibusa fyabo ifya cine, kabili nga balongana, calemoneka ukuti balitemwana. (2 Abena Tesalonika 1:3; 3 Yohane 14) Filya fine Abena Kristu ba kubalilapo balecita, e fyo na ifwe tucita, ne ci cilalenga na ifwe tuleba ne nsansa.
Mukeshiba ifya kukonka ifyo Baibolo isambilisha. Fwe Nte sha kwa Yehova tulongana capamo, abaume, abanakashi na bana, nga filya cali na ku bena Israele. Kwaliba abapeelwa umulimo wa kusambilisha, ababomfya Baibolo ku kutwafwa ukwishiba ifyo twingakonka ifyaba mu Baibolo mu mikalile yesu. (Amalango 31:12; Nehemia 8:8) Pali uku kulongana kwa Bwina Kristu, uuli onse kuti ayasukapo no kwimbako inyimbo. Nga tulecita ifyo ninshi tulelanda pe subilo twakwata.—AbaHebere 10:23.
Mukacetekela sana Lesa. Umutumwa Paulo aebele aba mu cilonganino cimo mu nshiku shakwe ukuti: “Ndefuluka ukumumona, . . . pa kuti nkamukoseleshe e lyo na imwe mukankoseleshe, umo na umo ku citetekelo ca mubiye, e kutila ku citetekelo cenu na ku citetekelo candi.” (Abena Roma 1:11, 12) Ukuba na Bena Kristu banensu lyonse, kulakosha icitetekelo cesu no kutwafwa ukutwalilila ukukonka ifyo tusambilila mu Baibolo.
Kuti cawama sana nga mwaisa ku kulongana kukakonkapo no kuimwena mwe bene ifyo ciba. Bakamupokelela bwino sana. Takuba kusonkesha imituulo.
Bushe tupashanya bani mu milonganine yesu?
Ukusangwa ku kulongana kuti kwatwafwa shani?
bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn